બીજિંગઃ પાતળા દોરડા પરના કરતબ તો ભારતમાં બહુ થાય છે, પરંતુ ઊંડા પાણીમાં પાતળા વાંસ પરની હોડી પર સવાર થઈને રેસ લગાવવી એ એક અનોખી રમત છે. આ રમત પરંપરાગત રૂપથી ચીનમાં રમાય છે. દક્ષિણ ચીનના ગુઈઝૂ પ્રાંતમાં દર વર્ષે રાષ્ટ્રીય પરંપરાગત રમતોની સ્પર્ધાઓ યોજાય છે. આમાં વાંસની આ રેસ પણ સામેલ છે. આ રમતમાં સ્પર્ધક સાત મીટર લાંબા વાંસ પર ઊભો રહે છે અને હાથમાં પાતળો વાંસ લઈને આગળ વધે છે. આ રેસ ૬૦ મીટરની હોય છે. વાંસની આ રેસ ૫૮ વર્ષથી નિયમિત રીતે યોજાઈ રહી છે. આ રેસ જોવા માટે મોટી સંખ્યામાં વિદેશી પર્યટકો પણ આવે છે.